Suhaimi bin Gafar

Suhaimi bin Gafar ialah seorang pegawai tertinggi dalam kerajaan Brunei. Pada masa ini beliau memegang jawatan sebagai Menteri Pembangunan, dan oleh itu menjadi ahli Majlis Mesyuarat Menteri-Menteri Kabinet iaitu kabinet Brunei, sejak 30 Januari 2018.

Nama 
Dalam pertuturan dan penulisan rasmi bahasa Melayu di Brunei, beliau dirujuk dengan nama serta terasul iaitu "Dato Seri Paduka Awang Haji Suhaimi bin Haji Gafar" dengan rujukan kehormat "Yang Berhormat".

Kerjaya 
Beliau memulakan kerjaya dalam kerajaan pada tahun 1985 sebagai jurutera di Jabatan Kerja Raya. Jawatan-jawatan yang telah dipegang oleh beliau dalam jabatan tersebut ialah seperti berikut:
 Jurutera dari tahun 1985
 Jurutera Kerja dari tahun 1991
 Penolong Pengarah Jalan Raya dari tahun 1996
 Pengarah Jalan Raya dari tahun 2001
 Pengarah Perkhidmatan Air pada tahun 2003
 Pengarah Kemajuan dari tahun 2003
 Pengarah Perkhidmatan Air dari pada tahun 2005
 Timbalan Ketua Pengarah Kerja Raya dari tahun 2005
 Ketua Pengarah Kerja Raya dari tahun 2008
Bermula tahun 2010, beliau dilantik untuk memegang jawatan sebagai Setiausaha Tetap (Teknikal dan Profesional) di Kementerian Pembangunan. Pada tahun 2015, beliau bersara dari perkhidmatan awam namun pada Oktober 2015 diambil semula dan dilantik sebagai Timbalan Menteri Pembangunan. Akhirnya, beliau telah dilantik untuk menjawat jawatan sekarang sebagai Menteri Pembangunan bermula 30 Januari 2018.

Kurniaan 
Beliau telah dikurniakan beberapa bintang-bintang kebesaran dan pingat-pingat kehormatan Brunei, iaitu:

Bintang kebesaran 
 Darjah Seri Paduka Mahkota Brunei Yang Amat Mulia Darjah Pertama (S.P.M.B.) dengan membawa gelaran 'Dato Seri Paduka' pada 15 Julai 2017
 Darjah Seri Paduka Mahkota Brunei Yang Amat Mulia Darjah Kedua (D.P.M.B.) dengan membawa gelaran 'Dato Paduka' pada 15 Julai 2012
 Darjah Seri Paduka Mahkota Brunei Yang Amat Mulia Darjah Ketiga (S.M.B.)
 Darjah Setia Negara Brunei Yang Amat Bersinar Darjah Ketiga (S.N.B.)
 Darjah Setia Negara Brunei Yang Amat Bersinar Darjah Keempat (P.S.B.)

Pingat kehormatan 
 Pingat Jasa Kebaktian (P.J.K.)
 Pingat Indah Kerja Baik (P.I.K.B.)
 PIngat Kerja Lama (P.K.L.)
 Pingat Jubli Perak

Rujukan

Pautan luar 
 Biodata Menteri Pembangunan, Negara Brunei Darussalam

Menteri Brunei
Orang hidup
Orang Brunei